2014માં અને ત્યાર પછીની 14 પ્રાદેશિક ચૂંટણીઓમાં ભાજપને મળેલી અભૂતપૂર્વ ફતેહ માત્ર કોંગ્રેસ જેવા રાષ્ટ્રીય પક્ષ નહીં, પણ પ્રાદેશિક પક્ષો માટે પણ જોખમી છે. 4-5 વર્ષ અગાઉ કેન્દ્રમાં સત્તા ભોગવનાર કોંગ્રેસી મોરચો વેરવિખેર થઈ ગયો છે અને એકલા હાથે ચૂંટણી લડવાની ભાજપની નવી રણનીતિ પ્રાદેશિક પક્ષો માટે પણ જોખમરૂપ છે. ઉત્તરપ્રદેશમાં ભાજપના વિજયના કારણે કોંગ્રેસ પક્ષ કરતાં પણ વધારે મોટો ફટકો સમાજવાદી પક્ષ અને માયાવતીને પડ્યો છે. બિહારમાં ગઠબંધન તૂટવાથી રાહુલ ગાંધી કરતાં વધારે નુકસાન લાલુ યાદવના રાષ્ટ્રીય જનતાદળને થયું છે.